钦定古今图书集成/明伦汇编/氏族典/第018卷 > 《论唐氏族志》林之奇
## 钦定古今图书集成/明伦汇编/氏族典/第018卷 > 《论唐氏族志》林之奇

善恶贵贱之在天下，犹白黑之不相掩，初不可以一
时之私见而决之也。班孟坚作《古今人物表》，上由羲
皇至于西汉，凡善恶之目，别为九等而锱铢之，遂使
后世之议纷然而起。此无他，善恶之在天下，自有公
论，而非一时私见所得而决之故也。太宗之论，可谓
一当世之失，以合夫天下之公论矣。然犹以一时品
秩之高下，而为后世门户之贵贱，则太宗所见，犹未
免于“徇流俗之情也。孰若付之公论，使贵者自贵，贱
者自贱乎？”